OpenLLM-France/wikimedia huggingface dataset:
# Look Back in Anger (pel·lícula de 1959)

Look Back in Anger és una pel·lícula britànica de Tony Richardson, estrenada el 1958.

## Argument

Alison és incapaç de comunicar-se amb el seu marit Jimmy, 25, gerent d'un banc pel mercat local i, en el seu temps lliure, trompetista de jazz, la notícia del seu embaràs. Les diferències d'origen social i l'hostilitat de la família de la seva esposa per a la seva unió, fan que la relació entre els dos estigui esquitxada de malentesos, arravataments d'ira, fins i tot violència física. Viu amb ells el jove Jimmy Cliff, sempre serè i devot, confident de tots dos.
La situació esclata amb l'arribada d'Helena, una actriu de teatre amateur, que va ser convidada per Alison, que espera rebre ajuda i suport en la confrontació amb el seu marit. Però aquest, des del principi, manifesta una intolerància manifesta contra la intrusa, anant tan lluny com per posar en perill audicions al teatre de la dona. Indignada, Alison torna amb els seus pares, amb el seu secret a la falda.

## Repartiment

* Richard Burton: Jimmy Porter
* Claire Bloom: Helena Charles
* Mary Ure: Alison Porter
* Edith Evans: Mrs. Tanner
* Gary Raymond: Cliff Lewis
* Glen Byam Shaw: Coronel Redfern
* Phyllis Neilson-Terry: Mrs. Redfern
* Donald Pleasence: Hurst
* Jane Eccles: Miss Drury
* S.P. Kapoor: Kapoor

## Premis i nominacions
### Nominacions

* 1960: Globus d'Or al millor actor dramàtic per Richard Burton
* 1960: BAFTA a la millor pel·lícula
* 1960: BAFTA al millor actor per Richard Burton
* 1960: BAFTA al millor guió britànic per Nigel Kneale

## Bibliografia

* Monthly Film Bulletin, num. 305 (anglès)
* Sight and Sound, estiu-tardor 1959, p. 122 (anglès)
* Cahiers du cinéma, num. 114, desembre 1960 (francès)
* Positif, num. 37, gener 1961 (francès)

## Referències

* ↑ «Look Back in Anger». The New York Times.
# LapLink

Laplink (estilitzat com LapLink) va ser un programa propietari desenvolupat per Mark Eppley i venut per Traveling Software, canviat més tard a LapLink Software, Inc. Disponible per primera vegada el 1983, LapLink es va utilitzar per sincronitzar, copiar o moure fitxers entre dos ordinadors, en una època anterior a les xarxes d'àrea local, utilitzant els ports paral·lel de cada ordinador i un cable LapLink o els ports sèrie i un cable de mòdem nul i posteriorment els ports USB i un cable de xarxa USB adhoc.
LapLink va ser el predecessor de Laplink PCmover .
LapLink normalment s'enviava amb un cable LapLink per enllaçar dos ordinadors, permetent la transferència de fitxers d'un ordinador a l'altre mitjançant el programa LapLink.

## Referències

* 1 2 LapLink Software, Inc.. «About LapLink Software, Inc.». laplink.com.
* ↑ Traveling Software (1989-02-14). «Why Lap-Link Has Connected Over 200,000 Computers». PC Magazine 8 (3) (Ziff Davis, Inc.): 92. ISSN 0888-8507.
* ↑ Bem Cotterman (1994-11-08). «Laplink for Windows Takes Controls of Remote PC's». PC Magazine 13 (19) (Ziff Davis, Inc.): 52. ISSN 0888-8507.
* ↑ Steve Rigney (1998-11-17). «Access Your Office PC». PC Magazine 17 (20) (Ziff Davis): 73.
# Luci Fonteu Capitó

Luci Fonteu Capitó (en llatí Lucius Fonteius Capito) va ser un magistrat romà del segle i. Formava part de la gens Fonteia, una gens romana d'origen plebeu procedent de Tusculum.
Va ser nomenat cònsol romà l'any 67 juntament amb Gai Juli Ruf. Apareix als Fasti Siculi i al Chronicon (Història Universal) de Cassiodor. Un personatge del mateix nom va ser executat l'any 68 a Germània en temps de Galba, acusat de fomentar una revolta, però no se segur que sigui la mateixa persona.

## Referències

* ↑ [https://quod.lib.umich.edu/m/moa/ACL3129.0001.001/617?rgn=full+text;view=imageSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Londres:+Walton+and+Maberly,+1841,+p. 602. ]
# Pluot

Un pluot és el nom comercial per una varietat interespecífica de pruna o Plumcot desenvolupada a finals del segle XX per Floyd Zaiger. Als Estats Units es considera com un interespecífic de pruna o plumcot. És un híbrid producte d'un creuament complex de pruna i albercoc, mostrant més trets de pruna. El pluot, com l'aprium, deriva de prunes, albercocs i/o híbrids anomenats plumcots.
Té la pell suau com les prunes. Els pluots són molt dolços, el seu sabor és intens i tenen molt suc. Els pluots també són rics en vitamina A.
"Pluot" és una marca registrada de Zaiger's Genetics.

## Referències

* ↑ «Còpia arxivada». Arxivat de l'original el 2010-11-30. [Consulta: 20 setembre 2010].
* ↑ Brantley, Chip. «Plu-What? What's the difference between pluots and plumcots?». Slate, 19-08-2009.
# Marató de TV3 contra la diabetis i l'obesitat

La Marató de TV3 contra la diabetis i l'obesitat va ser un acte de TV3 i Catalunya Ràdio realitzat el dia 13 de desembre de 2015, juntament amb la Fundació de la Marató de TV3, amb l'objectiu de recaptar el màxim de diners per a la investigació de l'obesitat i la diabetis.
Aquesta edició va tancar la,recollida de fons el 31 de març de 2016 amb una recaptació de 9.469.226 euros, xifra que va ser la quarta més alta assolida en les 24 edicions anteriors que ha tingut La Marató des del seu naixement, el 1992. La recaptació final del programa, emés per TV3 el 13 de desembre de 2015 i presentat per Toni Cruanyes i Ana Boadas, va ser de 7.015.367 euros, import inferior a les cinc edicions anteriors. La xifra final es va incrementar en gairebé 2,5 milions més, superant les edicions del 2009 i el 2010. En total, 'La Marató' ha recaptat 151.725.901 euros des del 1992.

## Referències

* ↑ La Marató 2015: diabetis i obesitat, 3 a la Carta
* ↑ Castellví, Albert «'La Marató' tanca definitivament l'edició del 2015 amb gairebé 9,5 milions de recaptació». Ara, 05-05-2016.
# Bonnac

«Bonac o Bonnac» té aquests significats:
* Bonac (Arieja), municipi al departament de l'Arieja (regió d'Occitània, França)
* Bonnac (Cantal), municipi al departament de Cantal (regió d'Alvèrnia-Roine-Alps, França)
* Bonac (Cruesa), comú al departament de Cruesa (regió de Nova Aquitània, França)
* Bonnac-la-Côte, municipi al departament de l'Alta Viena (Nova Aquitània)
* Bonac-Irazein municipi a departament d'Arieja la regió (Occitània)
* Cantó de Bònac, cantó al districte de Garait (departament de Cruesa, França)
# Llista Forbes dels més rics 2014

Les 30 persones per la Llista Forbes més riques del planeta:
| Rànquing | Nom | Valor Net | Edat | Font | País |
| 1 | Bill Gates | $ 76.000 milions | 58 | Microsoft | EUA |
| 2 | Carlos Slim Helú i família | $ 72.000 milions | 74 | Telecomunicacions | Mèxic |
| 3 | Amancio Ortega | $ 64.000 milions | 77 | Inditex | Espanya |
| 4 | Warren Buffett | $ 58.200 milions | 83 | Berkshire Hathaway | EUA |
| 5 | Larry Ellison | $ 48.000 milions | 69 | Oracle | EUA |
| 6 | Charles Koch | $ 40.000 milions | 78 | Koch Industria | EUA |
| 7 | David Koch | $ 40.000 milions | 73 | Koch Industria | EE.UU |
| 8 | Sheldon Adelson | $ 38.000 milions | 80 | Casinos | EUA |
| 9 | Christy Walton | $ 36.700 milions | 59 | Wal-Mart | EUA |
| 10 | Jim Walton | $ 34.700 milions | 66 | Wal-Mart | EUA |
| 11 | Liliane Bettencourt i família | $ 34.500 milions | 91 | L'Oreal | França |
| 12 | Stefan Persson | $ 34.400 milions | 66 | H&M | Suècia |
| 13 | Alice Walton | $ 34.300 milions | 64 | Wal-Mart | EUA |
| 14 | S. Robson Walton | $ 34.200 milions | 70 | Wal-Mart | EUA |
| 15 | Bernard Arnault i la família | $ 33.500 milions | 64 | LVMH | França |
| 16 | Michael Bloomberg | $ 33.000 milions | 72 | Bloomberg LP | EUA |
| 17 | Larry Page | $ 32.300 milions | 40 | Google | EUA |
| 18 | Jeff Bezos | $ 32.000 milions | 50 | Amazon.com | EUA |
| 19 | Sergey Brin | $ 31.800 milions | 40 | Google | EUA |
| 20 | Li Ka-shing | $ 31.000 milions | 85 | Accionista | Xina |
| 21 | Mark Zuckerberg | $ 28.500 milions | 29 | Facebook | EUA |
| 22 | Michele Ferrero i família | $26.500 milions | 88 | Xocolata | Itàlia |
| 23 | Karl Albrecht | $ 25.000 milions | 94 | Aldi | Alemanya |
| 24 | Aliko Dangote | $ 25.000 milions | 56 | ciment, sucre, farina | Nigèria |
| 25 | Carl Icahn | $ 24.5.000 milions | 78 | Inversions | EUA |
| 26 | George Soros | $ 23.000 milions | 83 | Financer, Inversions | EUA |
| 27 | David Thomson i família | $ 22.6.000 milions | 56 | Thomson Corporation | Canadà |
| 28 | Lui Che Woo | $ 22.000 milions | 84 | Casinos | Hong Kong |
| 29 | Dieter Schwarz | $ 21.100 milions | 74 | Schwarz-Gruppe | Alemanya |
| 30 | Prince Alwaleed Bin Talal Alsaud | $ 20.400 milions | 58 | Inversions | Aràbia Saudita |

## Referències

* ↑ The World's Billionaires. Forbes.com. 3 març 2014

## Enllaços externs

* Llista Forbes persones més riques
# Lap-Chee Tsui

El professor Lap-Chee Tsui, OC, O.Ont en xinès:徐立之; nascut el 21 de desembre de 1950, és un genetista de Hong Kong-Canadà i ha estat president de la Universitat de Hong Kong.

## Biografia

Tsui nasquà a Shanghai. Es crià a Tai Koon Yu, una petita població de Kowloon
Estudià biologia al New Asia College de la Universitat Xinesa de Hong Kong, continuà la seva educació als Estats Units i va obtenir el seu Ph.D. de la Universitat de Pittsburgh el 1979. S'uní al Departament de Genètica de l'Hospital for Sick Children de Toronto el 1981.

## Contribucions acadèmiques

Tsui i el seu equip l'any 1989, identificaren el gen defectuós del regulador de la malaltia de la fibrosi quística (CFTR). També ha contribuït a l'estudi del genoma humà, especialment la caracterització del cromosoma 7, i la identificació d'altres gens de malalties.

## Referències

* ↑ Tsui, L.; Buchwald, M; Barker, D; Braman, J.; Knowlton, R; Schumm, J.; Eiberg, H; Mohr, J; Kennedy, D; Plavsic, N; et, al. «Cystic fibrosis locus defined by a genetically linked polymorphic DNA marker». Science, 230, 4729, 29-11-1985, pàg. 1054–1057. DOI: 10.1126/science.2997931.

## Enllaços externs

* Vice-Chancellor's Office, The University of Hong Kong Arxivat 2003-12-04 a Wayback Machine.
* CV of Prof. Tsui Arxivat 2007-08-08 a Wayback Machine.
* ResearcherPage, The HKU Scholars Hub
# Manchester (Washington)

Manchester és una concentració de població designada pel cens dels Estats Units a l'estat de Washington. Segons el cens del 2000 tenia 4.958 habitants.

## Demografia

Segons el cens del 2000, Manchester tenia 4.958 habitants, 1.819 habitatges, i 1.395 famílies. La densitat de població era de 653,3 habitants per km².
Dels 1.819 habitatges en un 39,4% hi vivien nens de menys de 18 anys, en un 62,7% hi vivien parelles casades, en un 9,8% dones solteres, i en un 23,3% no eren unitats familiars. En el 17,3% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,06.
Per edats la població es repartia de la següent manera: un 28,9% tenia menys de 18 anys, un 6,4% entre 18 i 24, un 31,5% entre 25 i 44, un 24,7% de 45 a 60 i un 8,5% 65 anys o més.
L'edat mediana era de 36 anys. Per cada 100 dones de 18 o més anys hi havia 93,7 homes.
La renda mediana per habitatge era de 52.213 $ i la renda mediana per família de 56.118 $. Els homes tenien una renda mediana de 39.695 $ mentre que les dones 26.875 $. La renda per capita de la població era de 21.946 $. Aproximadament el 4,9% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Manchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Manchester». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Marc Forster

Marc Forster (Illertissen, Baviera, Alemanya, 1969) és un director de cinema i guionista suís.

## Biografia

Va criar-se a Davos, comuna ubicada a l'est de Suïssa. Tot i que va néixer a Alemanya, es considera a si mateix com un suís. La primera pel·lícula que va veure al cinema fou Apocalypse Now de Francis Ford Coppola, quan tenia 12 anys.
El 1990, a l'edat de 20 anys, Forster va traslladar-se a Nova York. Durant els següents tres anys va estudiar a la Universitat de Nova York, fent-hi diversos documentals. El 1995 es traslladà a Hollywood i hi feu una pel·lícula de baix pressupost titulada Loungers, la qual guanyà el Slamdance Audience Award. La primera pel·lícula de Forster fou el drama Everything Put Together, nominada al Grand Jury Prize del Festival de Cinema de Sundance.
Monster's Ball (2001) el feu conegut com a director. Halle Berry guanyà el premi Oscar a la millor actriu pel seu paper en aquesta pel·lícula. El seu següent treball, Descobrir el País de Mai Més (2004), fou nominada a cinc premis Globus d'Or i set premis Òscar, incloent millor pel·lícula i millor actor (Johnny Depp).
La seva següent pel·lícula, un trhiller titulat Stay, fou estrenat l'octubre del 2005, no fou ben rebut pels crítics.
El 2006 va dirigir Superant la ficció, una comèdia subrealista protagonitzada per Will Ferrell.
Marc Forster, juntament amb Renée Zellweger, formaren part de la campanya de prevenció de la sida creada pel departament de salut de Suïssa el 2005.
El juny del 2007 fou anunciat com el director de la nova pel·lícula de James Bond, que s'estrenaria el 2008.

## Filmografia

* Monster's Ball (2001)
* Descobrir el País de Mai Més (2004)
* Stay (2005)
* Superant la ficció (2006)
* Milotxes al cel (2007)
* 36 (2007)
* Quantum of Solace (2008)
* The Chancellor Manuscript (2011)
* El soldat de Déu (2011)
# Marc Freixas i Morros

Marc Freixas i Morros (Sant Pere de Riudebitlles, 13 de gener de 1975) és un poeta català que disposa de cinc llibres de poemes publicats i un treball discogràfic amb el cantautor Albert Gámez.
El 2005 va escriure la lletra de la cançó A Catalunya, el meu País del primer disc del seu germà, el cantautor Cesk Freixas Set voltes rebel (2005). Va fer un micromecenatge per trobar finançament per publicar el seu primer llibre de poemes el 2011. Aquest primer poemari (El llarg camí d'escriure. Setzevents Ed. 2011), que és un recull dels seus millors poemes fins a la data. Dos anys més tard, va escriure el seu segon llibre, Amor i Silenci (2013), i poc després el cantautor Albert Gámez li va proposar musicar els seus poemes i van decidir editar conjuntament un disc que porta aquest mateix nom. Durant els dos anys següents a la publicació d'aquest disc, va començar una etapa de difusió del seu treball arreu del territori català, amb actuacions com la del Festival Barnasants (2016).
L'any 2016 va publicar el seu tercer llibre de poesia Reflexions a plena llum de carrer. El seu quart llibre: Damunt les passes (2017) comença amb una introducció on fa homenatge a la figura del seu pare i no és casualitat que el seu cinquè llibre de poesia Si em prenguessin els àtoms (2020) prengui un caire molt més místic i espiritual.

## Obra poètica

* El llarg camí d'escriure. Setzevents, 2011. ISBN 978-84-15349-15-0.
* Amor i Silenci. La Comarcal, 2013. ISBN 978-84-95351-47-0.
* Reflexions a plena llum de carrer. El Petit Editor, 2016. ISBN 978-849449035-4.
* Damunt les passes. El Petit Editor, 2017. ISBN 978-849472677-4.
* Si em prenguessin els àtoms. El Petit Editor, 2020. ISBN 978-84-949687-5-4.

## Terreny poètico-musical

* CD Música d'amor i silenci (Microscopi, 2015), amb Albert Gàmez.

## Referències

* 1 2 «Marc Freixas explora una via diferent per finançar el seu 1r llibre de poesia». Anoia Diari, 28-09-2011.
* ↑ ««El llarg camí d'escriure» Marc freixas. Setzevents Editorial». Lo Càntic. Núm.13 - Revista de Literatura, Art i Cultura, 2012.
* ↑ «'Amor i Silenci', nou llibre de poemes de Marc Freixas». Anoia Diari, 05-03-2013.
* ↑ «Lletres de l'àlbum 'Música d'amor i silenci'». 'Viasona', 2015.
* ↑ «Marc Freixas i Albert Gámez, al BarnaSants i al programa 'Els Matins' de TV3». Anoia Diari, 12-02-2016.
* ↑ «Marc Freixas parla del seu nou poemari "Reflexions a Plena Llum de Carrer" a "La Galeria" de Ràdio Igualada amb la periodista Montse Candàliga». Ràdio Igualada, 14-04-2016.
# Mariano de Mur Cirera

Mariano de Mur Cirera (Sabadell, 9 d'octubre de 1909 - Graus, 21 d'agost de 1936) fou un futbolista català de la dècada de 1930.
Jugava a la posició de defensa. Va ser jugador de la UE Sants la temporada 1928-29, essent fitxat pel RCD Espanyol la temporada següent. Posteriorment defensà els colors de FC Vilafranca, UE Sants i FC Huesca. Va ser internacional amb la selecció de Catalunya.
El seu germà Ignacio també fou futbolista, jugant al CE Europa entre d'altres. Va ser empresonat, jutjat i afusellat a la rereguarda republicana a Graus (Osca) a l'inici de la guerra civil.

## Referències

* 1 2 3 4 5 «Fitxa de Mur». Periquito.cat. [Consulta: 9 abril 2019].
* ↑ Mariano de Mur Cirera a BDFutbol
* ↑ «Para la defensa del CD Español». Mundo Deportivo, 08-06-1932. [Consulta: 9 abril 2019].
* ↑ «De Mur ha reingresado en el Sans». Mundo Deportivo, 18-07-1932. [Consulta: 9 abril 2019].
* ↑ «El Español de Burdeos a Huesca». Mundo Deportivo, 06-08-1933. [Consulta: 9 abril 2019].
# Mariam Baouardy

Mariam Baouardy, OCD (àrab: مريم باواردي, Maryam Bāwārdī) o Maria de Jesús Crucificat (I'billin, Síria Otomana, 5 de gener de 1846 - Betlem, Mutasarrifat de Jerusalem, 26 d'agost de 1878) és una santa catòlica que va ser monja de l'Orde dels Carmelites Descalços de l'Església greco-catòlica melquita. Els seus pares eren greco-catòlics originaris de Síria i el Líban. Va ser una mística que experimentà estigmes en el seu cos. Va ser canonitzada, juntament amb Jeanne Émilie de Villeneuve, María Cristina de la Immaculada Concepción Brando i Marie-Alphonsine Ghattas, pel papa Francesc el 17 de maig de 2015 a la Ciutat del Vaticà.

## Referències

* ↑ Meneses, Rosa «Las primeras santas palestinas de la época contemporánea» (en castellà). El Mundo, 17-05-2015 [Consulta: 17 març 2108].
* ↑ Hickey, Penny. Drink of the Stream: Prayers of the Carmelites. Ignatius Press, 2002, p. 173. ISBN 978-1-68149-146-2 [Consulta: 17 març 2108].
* ↑ Sicari, Antonio. «Mariam Baouardy (1846-1878)». A: Santi del nostro tempo. Editoriale Jaca Book, 1999, p. 9–28. ISBN 978-88-16-30355-3 [Consulta: 17 març 2108].
# Marialita

La marialita és un mineral de la classe dels silicats, que pertany al grup de l'escapolita. Va rebre el nom l'any 1866 per Gerhard vom Rath en honor de la seva esposa, Maria Rosa vom Rath (1830-1888).

## Característiques

La marialita és un silicat de fórmula química Na₄Al₃Si$_9$O$_{24}$Cl. Cristal·litza en el sistema tetragonal. La seva duresa a l'escala de Mohs oscil·la entre 5,5 i 6.
Segons la classificació de Nickel-Strunz, la marialita pertany a «09.FB - Tectosilicats sense H₂O zeolítica amb anions addicionals» juntament amb els següents minerals: afghanita, bystrita, cancrinita, cancrisilita, davyna, franzinita, giuseppettita, hidroxicancrinita, liottita, microsommita, pitiglianoïta, quadridavyna, sacrofanita, tounkita, vishnevita, marinellita, farneseïta, alloriïta, fantappieïta, cianoxalita, balliranoïta, carbobystrita, depmeierita, kircherita, bicchulita, danalita, genthelvita, haüyna, helvina, kamaishilita, lazurita, noseana, sodalita, tsaregorodtsevita, tugtupita, meionita i silvialita.

## Formació i jaciments

Va ser descoberta a Pianura, als camps Flegreus de la província de Nàpols (Campània, Itàlia). Tot i no tractar-se d'una espècie gens habitual, ha estat descrita en jaciments de tots els continents del planeta, tret de l'Antàrtida.

## Referències

* ↑ «Marialite» (en anglès). Mindat. [Consulta: 20 març 2018].
# Mariam Coulibaly

Mariam Coulibaly (Bamako, 7 d'octubre de 1997) és una jugadora de bàsquet maliana professional. Mesura 1,92 m. d'alçària i juga en la posició de pivot. És germana de la també jugadora de bàsquet professional Naignouma Coulibaly.
La seva primera experiència professional en un club va ser en el mes de novembre de la temporada 2015-16, debutant a la lliga femenina amb l'Spar Gran Canària. Després de dues temporades a Las Palmas, la temporada 2017-18 fitxava per l'acabat d'ascendir Snatt's Femení Sant Adrià. Després d'un any al Landerneau de la lliga francesa torna novament a la lliga espanyola fitxant per l'IDK Euskotren. L'estiu de 2024, després de tres temporades a l'equip basc, fitxa per l'acabat d'ascendir Club Joventut Badalona.
Amb la Selecció de Mali va destacar al Mundial sub17 de 2014 de la República Txeca amb 8 punts i 9 rebots per partit. El 2015 va disputar el Mundial sub19 a Rússia aconseguint un doble-doble de mitjana amb 11 punts i 10 rebots per partit. El 2017 va participar amb la seva selecció a l'Afrobàsquet.

## Referències

* ↑ «Mariam Coulibaly, físico y juventud para Snatt´s Femení Sant Adrià» (en castellà). En cancha, 12-08-2017 [Consulta: 14 gener 2019]. Arxivat 15 de gener 2019 a Wayback Machine.
* ↑ «Coulibaly completa la plantilla del IDK con poderío físico». Mundo Deportivo, 29-06-2020 [Consulta: 6 agost 2024].
* ↑ Martín, Mònica «El Joventut es reforça amb la incorporació de Mariam Coulibaly». Badalona Comunicació, 06-08-2024 [Consulta: 6 agost 2024].
* ↑ «J.6: Mariam Coulibaly, una MVP con una gran progresión». FEB, 24-10-2016 [Consulta: 6 agost 2024].
* ↑ «Mariam Alou COULIBALY (MLI)'s profile» (en anglès). FIBA Women's Afrobasket 2017. [Consulta: 14 gener 2019].

## Enllaços externs

* Fitxa a la FEB
# Manuel Rodríguez

Manuel Rodríguez és el nom dels següents personatges:
* Manuel Rodríguez Macià (Elx, 1948), professor i polític valencià
* Manuel Rodríguez Villegas (Tequixquiac, 1982), activista mexicà
* Manuel Rodríguez i Castelló (Alcoi, 1958), poeta valencià
* Manuel Rodríguez Barros (Ponteareas, 1926 - Ponteareas, 1997), ciclista espanyol
* Narciso Manuel Rodríguez de Armas (Cardones, 1962), futbolista canari
* Manuel Rodríguez Araneda (Santiago de Xile, 1938), futbolista xilè
# Luci Flavi (tribú)

Luci Flavi (en llatí Lucius Flavius) va ser un magistrat romà del segle i aC. Formava part de la gens Flàvia.
Va ser tribú de la plebs l'any 60 aC. Per suggeriment de Gneu Pompeu, va proposar una llei agrària destinada principalment a beneficiar els veterans de Pompeu, cosa que els veterans van recolzar fervorosament. L'any 59 aC amb el suport de Pompeu va ser elegit pretor per l'any 58 aC. La seva amistat amb Ciceró sembla deguda a la influència de Pompeu. Ciceró el va recomanar al seu germà Quint, que era pretor a Àsia, per que l'ajudés a resoldre uns afers sobre una herència.
Pompeu li va encarregar la custòdia del jove Tigranes, fill de Tigranes II d'Armènia, ostatge romà, però Publi Clodi Pulcre es va apoderar del príncep armeni gràcies a un suborn, i Flavi no el va poder recuperar. Ciceró diu expressament que Luci Flavi era amic de Juli Cèsar i per això no és improbable que fos el mateix Luci Flavi que va rebre una legió i el govern de Sicília de mans de Cèsar l'any 49 aC.

## Referències

* ↑ [https://quod.lib.umich.edu/m/moa/acl3129.0002.001/183?page=root;rgn=full+text;size=100;view=image;q1=FlaviusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 173. ]